পাকিস্তানের পতাকা নামিয়ে ফেলে তোলা হল বাংলাদেশের পতাকা। ফজিলেতুন্নেসা বেগম ঘর থেকে এসে বেরিয়ে এসে বাতিল চাঁদ মার্কা পতাকা আচ্ছা করে পায়ে মাড়ালেন। তাদের মায়ের পেছনে হাসিনা, রেহানা, রাসেল। ছোট মামা রাসেলের কোলে ভাগ্নে জয়। ওদের সঙ্গে ঘরে ঢুকলেন চঞ্চল , সঙ্গে ফটোগ্রাফার তারাপদ ব্যানার্জি। সারা বাড়িতে একখান চৌকি পর্যন্ত নেই, মেঝেতে বিছানা। ঝোলানো দড়িতে শাড়ি কাপড়, বসার কোন চেয়ারও নেই। চঞ্চল তারাপদ প্রণাম করলেন বেগম মুজিবকে, চোখে জল এসে গেল ।